sagorsarker/bangla-wikipedia huggingface dataset:
আবু বকর কালাবাজি

আবু বকর আল-কালাবধি ( ), সম্পূর্ণরূপে, আবু বকর ইবনে আবি ইসহাক মুহাম্মদ ইবনে ইব্রাহীম ইবনে ইয়াকুব আল-বুখারি আল-কালাবাদি ( ) হলেন একজন ফার্সি হানাফী মাতুরিদি সুফি পণ্ডিত।তিনি দশম শতাব্দীর শেষের দিকে বুখারায় বসবাস করতেন। তিনি ইসলামের প্রথম ৩০০ বছরে রচিত সুফিবাদের অন্যতম গুরুত্বপূর্ণ রচনা ""কিতাব আত-তাররুফ"" -এর লেখক।
তার জীবন সম্পর্কে খুব কমই জানা যায়। তার আরবি নাম ( নিসবা ) ইঙ্গিত দেয় যে, তিনি বুখারার একটি জেলা কালাবধে বাস করতেন। ধারণা করা হয় যে, তিনি পারস্য বংশোদ্ভূত ছিলেন। ইতিহাস বিভিন্ন তথ্য বিশ্লেষণ করে বোঝা যায় যে,তিনি ৯৯০ খ্রিস্টাব্দ বা ৩৮০ হিজরির ১৯শে জমাদিউল আউয়াল বুখারায় ইন্তেকাল করেন।তাকে বুখারায় সমাহিত করা হয়।এখনও অনেক দর্শনার্থী বর্তমান উজবেকিস্তানের বুখারায় অবস্থিত তার সমাধিতে শ্রদ্ধা জানাতে আসেন।
কালাবাদি আবু আল-হুসেন আল-ফারসির অধীনে সুফিবাদ এবং মুহাম্মদ ইবনে ফাদলের অধীনে ফিকাহ অধ্যয়ন করেন।
তাঁর ছয়-সাতটি রচনা রয়েছে।তাদের মধ্যে আরবি ভাষায় দুটি টিকে আছে:
আল-কালাবাদি "কিতাব আত-তাররুফ রচনার মাধ্যমে" বিখ্যাত হয়ে উঠেন। এই গ্রন্থটিতে ৭৫টি অপেক্ষাকৃত ছোট অধ্যায় রয়েছে এবং বেশ কয়েকটি দীর্ঘ ভাষ্য সংযোজিত হয়েছে। এই রচনাটি মূলত দুটি উদ্দেশ্যে লেখা হয়েছিল: সাহু ("সংযমী") সুফি চিন্তাধারার পক্ষে সমর্থন করা এবং গোঁড়া ইসলামের অনুসারীদের আশ্বস্ত করা যে, সুফিবাদ তাদের বিশ্বাসের বিরোধিতা করে না। দ্বিতীয় বিষয়টি বিশেষ গুরুত্বপূর্ণ ছিল, কারণ সেসময় সুফিবাদকে ধর্মদ্রোহী ঘোষণা করার সম্ভাবনা ছিল।
এই বইটি শুরু থেকেই সুফিদের কাছ থেকে প্রচুর সমর্থন পেয়েছিল এবং মনোযোগের কেন্দ্রে চলে আসে। সুফিবাদ এবং মরমী লেখালেখির উপর এই বইয়ের প্রভাব এতটাই বেশি যে এর সম্পর্কে বলা হয়েছে: ""তাররুফ" না থাকলে সুফিবাদ জানা যেত না।" এই গুরুত্ব এবং খ্যাতির কারণেই এই বইটির উপর তাফসীর লেখা শুরু হয়, যার মধ্যে আবু ইব্রাহিম ইসমাইল মুস্তামলি বুখারী (মৃত্যু ৪৩৪ হিজরী )-এর বিস্তারিত তাফসীরও অন্তর্ভুক্ত ছিল।
এর কিছুদিন আগে ৯২২ সালে, বিখ্যাত সুফি আল-হাল্লাজকে ধর্মদ্রোহিতার অভিযোগে প্রকাশ্যে মৃত্যুদণ্ড দেওয়া হয়েছিল। আল-কালাবাদির উপর এ ঘটনার উল্লেখযোগ্য প্রভাব ছিল। তিনি তার রচনায় প্রায়ই আল-হাল্লাজের কথা উদ্ধৃত করেছেন। কিন্তু কখনোই নাম উল্লেখ করে বলেননি।তার বইয়ে মানসুর আল–হাল্লাজকে কেবল "মহান সুফিদের একজন" হিসেবে উল্লেখ করা হয়েছে।
তার এই বইটি এখনও আধুনিক পাঠকদের কাছে বোধগম্য এবং বইটিতে ইসলামের প্রথম তিনশ বছরের অনেক গুরুত্বপূর্ণ উক্তি সংযোজন করা হয়েছে।
আল-জা'আনিন পারিবারিক গণহত্যা (৮ অক্টোবর, ২০২৩)

আল-জা'আনিন পারিবারিক গণহত্যা (৮ অক্টোবর, ২০২৩) হলো ইসরায়েলি বিমান বাহিনী কর্তৃক বেইত হানুনে আল-জা'আনিন পরিবারের বাড়িতে অভিযান চালানোর সময় সংঘটিত একটি গণহত্যা।অপারেশন আল-আকসা ফ্লাড সংঘটিত হবার পর ইসরাইলি বিমান বাহিনী বেইত হানুন জুড়ে একাধিক অভিযান শুরু করে। তারা বিশেষ করে আল-জা'আনিন পরিবারের আবাসিক এলাকা লক্ষ্য করে অভিযান চালায়। এই গণহত্যাটি ছিল অপারেশন আল-আকসা ফ্লাডের পরবর্তী সময় সংঘটিত বেশ কয়েকটি হত্যাকাণ্ডের মধ্যে একটি। জা'আনিন পরিবারকে লক্ষ্য করে চালানো এই ইসরায়েলি গণহত্যার ফলে জা'আনিন পরিবারের ২১ জনেরও বেশি সদস্য নিহত হন।
২০২৩ সালের ৭ অক্টোবর ভোরে, ইসলামী প্রতিরোধ আন্দোলন হামাসের সামরিক শাখা ইজ্জউদ্দিন আল-কাসসাম ব্রিগেড ইসরায়েলি আক্রমণ, আল-আকসার অপবিত্রতা এবং অব্যাহত বসতি স্থাপনের তৎপরতার প্রতিক্রিয়ায় অপারেশন আল-আকসা ফ্লাড শুরু করে। কাসাম ব্রিগেডের কমান্ডার-ইন-চিফ মুহাম্মদ আল-দাইফ নিশ্চিত করেছেন যে, যিনি অভিযান শুরুর ইঙ্গিত দিয়েছিলেন। এই অভিযানে গাজার আশেপাশের বসতিগুলিতে হামাস যোদ্ধারা হটাৎ আক্রমন করে বিপুল সংখ্যক ইসরায়েলি সৈন্যকে হত্যা করতে এবং কয়েক ডজনকে বন্দী করতে সফল হয়েছিল। তারা কয়েক ঘণ্টার মধ্যে প্রায় ২-৩ কিলোমিটার পথ অতিক্রম করতে সক্ষম হয়েছিল। তারা গাজা উপত্যকার আশেপাশের এবং কাছাকাছি জনবসতিগুলির চেয়েও দূরে অবস্থিত বসতিগুলিতেও পৌঁছে গিয়েছিল। 
এই অভিযানের প্রতিক্রিয়া হিসেবে ইসরায়েলিরা গাজা উপত্যকায় নির্বিচারে অনেক বিমান হামলা চালিয়ে হাজার হাজার বেসামরিক লোককে হত্যা করে এবং গাজা উপত্যকার শহরগুলির অবকাঠামো ধ্বংস করে। এছাড়াও, তারা ব্যাপক অবরোধ ঘোষণা করার পাশাপাশি ইচ্ছাকৃতভাবে পানি , বিদ্যুৎ এবং গ্যাস সহ সকল পরিষেবা বন্ধ করে দেয়। এর ফলে ইতোমধ্যেই ষোল বছর ধরে তাদের উপর আরোপিত শ্বাসরুদ্ধকর অবরোধের পরিণতি ভোগকারী উপত্যকায় বসবাসকারী দুই মিলিয়নেরও বেশি ফিলিস্তিনিদের জীবন হুমকির মুখে পড়ে। 
৮ ডিসেম্বর ২০২৩ তারিখের পূর্ব পর্যন্ত ইসরাইলি বাহিনীর আগ্রাসনের ফলে ১৩টি আবাসিক টাওয়ার, ভবন এবং অ্যাপার্টমেন্ট সম্পূর্ণ ধ্বংস হয়ে গেছে।এর মধ্যে মোট ১৫৯টি ইউনিট সম্পূর্ণরূপে ধ্বংস হয়ে গেছে এবং ১,২১০টি আবাসিক ইউনিট আংশিকভাবে ক্ষতিগ্রস্ত হয়েছে।এছাড়াও, ৩৬টি ইউনিট বসবাসের অযোগ্য হয়ে পড়েছে।দখলদারদের দ্বারা বোমা হামলার শিকার ভবনগুলির মধ্যে রয়েছে সরকারি সুযোগ-সুবিধা এবং স্থাপনা, গাজা উপত্যকার বেশ কয়েকটি শহরে অবস্থিত বেসামরিক অফিস এবং খান ইউনিস ও বেইত লাহিয়ায় দুটি মসজিদ।
২০২৩ সালের ৮ অক্টোবর,ইসরাইলি বিমান বাহিনী গাজা উপত্যকার উত্তরে বেইত হানুনে আবু দাক্কা এবং আল-জা'আনিন পরিবারের দুটি বাড়িতে পূর্ব সতর্কতা ছাড়াই দুটি পৃথক অভিযান চালায়।এই অভিযান ও ইসরায়েলি যুদ্ধবিমান থেকে ক্ষেপণাস্ত্র হামলায় জা'আনিন পরিবারের ২১ জনেরও বেশি সদস্য নিহত হন।এছাড়াও, বাড়িতে আহতদের মধ্যে কয়েকজনের অবস্থা গুরুতর।
নরসিংদী কমিউটার

নরসিংদী কমিউটার বাংলাদেশ রেলওয়ে কর্তৃক পরিচালিত একটি কমিউটার ট্রেন। ২০২৫ সালের ২৬ মার্চ ট্রেনটি তার প্রথম যাত্রা সম্পন্ন করে।
নরসিংদী কমিউটার ১,৪ বাংলাদেশ রেলওয়ের ৫৪তম সময়সূচি অনুযায়ী যা ১০ই মার্চ ২০২৫ হতে কার্যকর
নরসিংদী কমিউটার ঢাকা থেকে ভৈরব বাজার পর্যন্ত চলাচল করে এবং এটি ঢাকা জেলা, গাজীপুর জেলা, নরসিংদী জেলা এবং আংশিকভাবে কিশোরগঞ্জ জেলা সংযুক্ত করে।
ফসল ও ফলের যাকাত

জমি থেকে উৎপন্ন সকল ফল ও ফসলের উপর শর্তসাপেক্ষে যাকাত ফরজ হয়। তবে কাঠ, ঘাস, নলখাগড়া ইত্যাদির মতো বিনিয়োগ ছাড়া জন্মানো বস্তুর উপর যাকাত ফরজ নয়; যদি তা ব্যবসার উদ্দেশ্যে চাষ না করা হয়। তবে যদি ব্যবসার উদ্দেশ্যে চাষাবাদ করা হয় তাহলে সেক্ষেত্রে বাণিজ্যিক পণ্যের হিসাব অনুযায়ী যাকাত আদায় করতে হবে। ফল ও ফসলে যাকাত হিসেবে সাধারণত এক দশমাংশ প্রদান করতে হয় (যদি বৃষ্টির পানিতে সিক্ত হয়)। তাই ফল ও ফসলের যাকাত উশর সাধারণভাবে (আরবি: العشر; বা. এক দশমাংশ) নামে পরিচিত। 
শস্য ও ফলমূলের যাকাত সম্পর্কে কিছু গুরুত্বপূর্ণ বিধান:
ইসলামি ফকিহগণ কৃষিজ সম্পদের উপর যাকাত ফরজ হওয়ার বিষয়টি কুরআন, সুন্নাহ ও ইজমা দ্বারা প্রমাণিত করেছেন। 
সূরা আনআমে বলা হয়েছে: “তিনিই সেই মহান সত্তা, যিনি সৃষ্টি করেছেন সুশোভিত ও অসুশোভিত উদ্যানসমূহ এবং (সৃষ্টি করেছেন) খেজুরগাছ ও বিচিত্র স্বাদের শস্য; জলপাই ও আঙুর, যা পরস্পর সাদৃশ্যপূর্ণ ও অসাদৃশ্যও। এসবে ফলধারণ করলে তোমরা তার ফল খাও এবং কাটার দিনে তার প্রাপ্য অংশ দান করো। তবে অপচয় করো না; নিশ্চয়ই তিনি অপচয়কারীদের ভালোবাসেন না।" (সূরা আনআম: ১৪১)সূরা বাকারায় বলা হয়েছে: “হে ঈমানদারগণ, তোমরা যা উপার্জন করেছো এবং আমি তোমাদের জন্য জমি থেকে যা উৎপন্ন করেছি, তা থেকে ব্যয় করো। তোমরা এর (ফসলের) মন্দ জিনিসের দিকে লক্ষ্য করো না এবং তোমরা তা গ্রহণও করতে চাও না; বরং চোখ বন্ধ করে রাখো। আর জেনে রাখো যে, আল্লাহ অভাবমুক্ত ও প্রশংসিত"। (সূরা বাকারা: ২৬৭﴿অপর এক আয়াতে উল্লেখ আছে: আল্লাহ সুদকে ধ্বংস করেন এবং দানকে বর্ধিত করেন। আর আল্লাহ কোনো পাপী কাফেরকে পছন্দ করেন না।" (সূরা বাকারা: ২৭৬) 
সহিহ মুসলিমে বর্ণিত হয়েছে: আল্লাহর নবী বলেছেন: “নদী ও মেঘ দ্বারা যা সিক্ত করা হয়, তার এক দশমাংশ (যাকাত হিসেবে) পাওনা রয়েছে। আর যা জলচক্র দ্বারা সিক্ত করা হয়, তার অর্ধ-দশমাংশ (যাকাত হিসেবে) পাওনা রয়েছে"।অন্যত্র বর্ণিত হয়েছে:তিনি (নবি) বলেছেন: "যাকাতের মাধ্যমে তোমাদের সম্পদ পবিত্র করো। 
মুসলিম ফকিহদের মধ্যে এ ব্যাপারে বিভিন্ন মতামত রয়েছে যে, কোন কোন কৃষিজ পণ্যে যাকাত ফরজ হয়: 
যাকাতের সাধারণ শর্তগুলোর পাশাপাশি ফসল ও ফলমূলের যাকাত ফরজ হওয়ার জন্য অতিরিক্ত কিছু শর্ত রয়েছে: 
কৃষিজ পণ্যের যাকাত বার্ষিক হিসাব অনুযায়ী নির্ধারিত নয়; বরং প্রত্যেক ফসল কাটার সময় তা প্রদান করতে হবে। কারণ কুরআনে বলা হয়েছে: ""তোমরা যখন ফসল কাটবে, তখন তার হক (যাকাত) প্রদান করো"" ( আন'আম: ১৪১)। তাই যদি এক বছরে জমি একাধিকবার ফসল উৎপাদন করে, তাহলে প্রতিবার যাকাত দিতে হবে। 
ফসল উৎপাদনের পদ্ধতির উপর ভিত্তি করে যাকাতের হার পরিবর্তিত হয়:
জনপদ লোক

জনপদ লোক ( আক্ষরিক অর্থে: লোককাহিনী জগৎ বা লোক-সংস্কৃতি জগৎ ) হলো একটি লোক জাদুঘর যেখানে "কর্ণাটক জনপদ পরিষদের" তত্ত্বাবধানে কর্ণাটকের গ্রামীণ লোকশিল্পের প্রদর্শনী রয়েছে। জাদুঘরের একটি শাখা লোকমহলে ৫,০০০ লোকশিল্পের প্রদর্শনী রয়েছে। এটি ভারতের কর্ণাটক রাজ্যের রামনগর জেলার রামনগরে বেঙ্গালুরু-মহীশূর মহাসড়কে পাশে বেঙ্গালুরু থেকে ৫৩ কিলোমিটার দক্ষিণে অবস্থিত।
এইচ. এল. নাগেগৌড়া কর্ণাটকের লোকশিল্প ও সংস্কৃতি প্রদর্শনের জন্য একটি জাদুঘর তৈরি করার পরিকল্পনা করেন। এজন্য ২১ মার্চ ১৯৭৯ সালে কর্ণাটক জনপদ পরিষৎ প্রতিষ্ঠিত হয়। নাগেগৌড়া ও তাঁর বন্ধুেরা বহু বছর ধরে বিভিন্ন পুরাতাত্ত্বিক জিনিস সংগ্রহ করেন। জনপদ লোকা জাদুঘরটি বেঙ্গালুরু-মাইসুরু মহাসড়কের পাশে তৈরি হয়, যার জমি ১২ মার্চ ১৯৯৪ সালে কেনা হয়। জাদুঘরটি বিভিন্ন অংশে ভাগ করা হয়েছে, যেমন লোকশিল্প জাদুঘর, লোক মহল, চিত্র কুটীর, বড় বাড়ি, শিলা মালা ও অর্ঘ্য মালা। এখানে ৫,০০০টিরও বেশি লোকশিল্প সামগ্রী রয়েছে, যা কর্ণাটকের সংস্কৃতিকে তুলে ধরে।
প্রশাসনিক কর্মকর্তা ও লোকসংস্কৃতির গবেষক এইচ. এল. নাগেগৌড়া কর্ণাটকের সমৃদ্ধ লোকশিল্প ও সংস্কৃতি প্রদর্শনের জন্য একটি জাদুঘর তৈরির পরিকল্পনা করেন। সরকারি চাকরি থেকে অবসর নেওয়ার পর, তিনি এটি তাঁর আজীবনের লক্ষ্য হিসেবে গ্রহণ করেন। ১৯৭৯ সালে ২১ মার্চ কর্ণাটক জনপদ পরিষৎ (জনপদ একাডেমি) প্রতিষ্ঠিত হয়, যার উদ্দেশ্য ছিল কর্ণাটকের লোকসংস্কৃতিকে সংরক্ষণ, প্রচার ও নথিভুক্ত করা। এই প্রতিষ্ঠানের অধীনে জনপদ লোক গড়ে ওঠে। অবসর গ্রহণের পর, নাগেগৌড়া তাঁর ব্যক্তিগত সঞ্চয় ও বন্ধুদের আর্থিক সহায়তায় ১৫ একর জমি কিনে ১৯৯৪ সালের ১২ মার্চ বেঙ্গালুরু-মাইসুরু মহাসড়কের পাশে জনপদ লোকা স্থাপন করেন। এই জাদুঘরটি একটি গ্রাম্য পরিবেশ তৈরি করে যেখানে সবুজ প্রকৃতির মাঝেই কর্ণাটকের ঐতিহ্যকে ফুটিয়ে তোলা হয়েছে। এটি তৈরি করতে প্রায় ১ কোটি টাকা ব্যয় হয়। জাদুঘরে নাগেগৌড়া ও তাঁর বন্ধুদের তিন দশক ধরে সংগৃহীত বহু লোকশিল্প সামগ্রী সংরক্ষিত রয়েছে, যা কর্ণাটকের লোকসংস্কৃতির এক মূল্যবান ভান্ডার।
জনপদ লোকে প্রতি বছর বিভিন্ন লোকসংস্কৃতি সম্পর্কিত সাংস্কৃতিক অনুষ্ঠান আয়োজন করা হয়। এর মধ্যে কিছু গুরুত্বপূর্ণ উৎসব হলো লোকোৎসব (ফেব্রুয়ারি-মার্চ), দশেরা (অক্টোবর) এবং ঘুড়ি উৎসব (জুলাই)। দুই দিনব্যাপী অনুষ্ঠিত লোকোৎসব এখানকার সবচেয়ে আকর্ষণীয় উৎসব হিসেবে পরিচিত। কর্ণাটকের বিভিন্ন অঞ্চল থেকে আসা লোকশিল্পীরা এতে অংশগ্রহণ করেন। প্রতি বছর ফেব্রুয়ারি-মার্চ মাসে এটি উদযাপিত হয়। ২০১৪ সালে উৎসবটি এর প্রতিষ্ঠাতা এইচ. এল. নাগেগৌড়ার জন্মশতবার্ষিকী উপলক্ষে বিশেষভাবে আয়োজিত হয়। এছাড়া ২০১৫ সালে কর্ণাটকের লোকশিল্পের প্রচারের জন্য ১০০ জন লোকশিল্পীকে সম্মাননা, নগদ পুরস্কার ও প্রশংসাপত্র দেওয়ার পরিকল্পনা নেওয়া হয়।
বৃহত্তর বুয়েনোস আইরেস

বৃহত্তর বুয়েনোস আইরেস (, "গ্রান বুয়েনোস আইরেস", বা সংক্ষেপে GBA) বা বুয়েনোস আইরেস মহানগর এলাকা (, "আরেয়া মেত্রোপোলিতানা দে বুয়েনোস আইরেস" বা সংক্ষেপে AMBA), বলতে আর্জেন্টিনার রাজধানী শহর বুয়েনোস আইরেস এবং সংলগ্ন ২৪টি পার্তিদো (শহরতলী) নিয়ে গঠিত পৌরপিণ্ডকে বোঝায়। এটি দেশটির বুয়েনোস আইরেস প্রদেশে অবস্থিত। এটি কোনও একক প্রশাসনিক এলাকা নয়। এই পৌরপুঞ্জটি বুয়েনোস আইরেস নগরী থেকে দক্ষিণ, পশ্চিম ও উত্তর দিকে প্রসারিত হয়েছে। তবে পূর্ব দিকে রিও দে লা প্লাতা নদীটি একটি প্রাকৃতিক সীমানা গঠন করেছে।
১৯৪৫ থেকে ১৯৮০-এর মধ্যবর্তী সময়ে অপরিকল্পিত নগরায়নের কারণে বুয়েনোস আইরেসে নগরীকে ঘিরে প্রায় ৩৮০০ বর্গকিলোমিটার আয়তনবিশিষ্ট এক বিরাট ও বিক্ষিপ্ত মহানগর এলাকা গড়ে ওঠে। এটির আয়তন মূল বুয়েনোস আইরেস নগরীর প্রায় ১৯ গুণ। ১৯৪৭ জনগণনা থেকে ২০০২ জনগণনা পর্যন্ত ২৪টি উপশহর বা পার্তিদোতে জনসংখ্যা ছয়গুণেরও বেশি বৃদ্ধি পায় (বার্ষিক ২.৫% হারে), যেখানে একই সময়কালে সমগ্র আর্জেন্টিনার জনসংখ্যা বৃদ্ধি হার ছিল ১.৪%।
উপশহরগুলিতে বার্ষিক জনসংখ্যা বৃদ্ধির হার ২০১০ থেকে ২০২২-এর মধ্যে ০.৮%-এ নেমে আসে। তা সত্ত্বেও বৃহত্তর বুয়েনোস আইরেসের জনসংখ্যা বর্তমানে প্রায় ১ কোটি ৪০ লক্ষ, যা কিনা আর্জেন্টিনার মোট জনসংখ্যার এক-তৃতীয়াংশ এবং যারা দেশের স্থূল (মোট) দেশজ উৎপাদনের প্রায় অর্ধেকের (৪৮%) জন্য দায়ী।
সীতা নবমী

সীতা নবমী হল একটি হিন্দু উৎসব যা হিন্দু ধর্মের অন্যতম জনপ্রিয় দেবী এবং দেবী লক্ষ্মীর অবতার, দেবী সীতার জন্ম উদযাপন করে । এটি হিন্দু বৈশাখ মাসের শুক্লপক্ষের (প্রথম চন্দ্র পক্ষ) নবমীতে (নবম তিথিতে) পালিত হয়।
রামায়ণের মতে রাজা সিরধ্বজ জনক এবং রানি সুনয়নার রাজ্য মিথিলায় এক কৃষিক্ষেত্রে এক দিব্য মাটির পাত্র থেকে শিশু সীতা আবির্ভূত হন। বিহারের সীতামারহি জেলার পুনৌরা ধাম অঞ্চলকে সীতার জন্মস্থান বলে মনে করা হয়। রামায়ণে উল্লেখ রয়েছে যে, বৈশাখ মাসের শুক্ল নবমী তিথিতে, পুষ্য নক্ষত্রের সময়, সীতা পৃথিবীতে আবির্ভূত হন। কাহিনী অনুসারে, রাজা জনক যখন জমি চাষ করছিলেন, তখন তার হালের ফলায় মাটি আটকে যায়। তিনি সেই স্থান খনন করলে একটি মাটির পাত্রের ভিতর এক কন্যাশিশুকে খুঁজে পান। চাষের হালের ফলাকে "সীতা" বলা হয়, তাই শিশুটির নাম রাখা হয় সীতা, এবং রাজা জনক তাকে কন্যা হিসেবে গ্রহণ করেন।
পরবর্তীতে সীতা ভগবান বিষ্ণুর সপ্তম অবতার রামচন্দ্রের সঙ্গে বিবাহবন্ধনে আবদ্ধ হন। তিনি ভক্তি, আনুগত্য ও ত্যাগের প্রতীক হিসেবে বিবেচিত হন। সীতা আদর্শ স্ত্রী ও মা রূপে ভারতীয় উপমহাদেশে গভীরভাবে পূজিত হয়ে আসছেন।
সীতা নবমী সেই দিনটি উদযাপন করে, যেদিন সীতা দেবীর আবির্ভাব হয়েছিল। এই বিশেষ দিনে বিবাহিত নারীরা তাদের স্বামীদের দীর্ঘায়ু ও মঙ্গল কামনায় উপবাস পালন করেন।
ঈশ আস-সারায়া

ঈশ আস-সরায়া (, আক্ষরিক অর্থ: "প্রাসাদের রুটি", মিশরে এটি সংক্ষেপে "عيش" বা "রুটি" বলা হয়) একটি আরবীয় মিষ্টান্ন। এটি নিয়মিতভাবে লেভান্ত এবং মিশরে খাওয়া হয়। এটি সিরাপে ভেজানো রুটির টুকরোর উপর ঘন দুধের সর ও পেস্তা বাদাম দিয়ে প্রস্তুত করা হয় এবং এতে ডিম বা মাখন থাকে না। এটি আরব বিশ্বে জনপ্রিয়।
বলাদি পনির

বলাদি পনির (, ) একটি নরম, সাদা পনির। এটি মধ্যপ্রাচ্যে উৎপত্তি লাভ করেছে। এটি হালকা কিন্তু সমৃদ্ধ স্বাদের হয়ে থাকে।
বলাদি পনিরের আকার ও আকৃতি সিরীয় পনিরের মতো এবং এতে নিষ্কাশন ঝুড়ি বা ছাঁচের চিহ্ন থাকে এবং এর বাইরের অংশে নকশার মতো দেখায়। এটি সিরীয় পনিরের তুলনায় কিছুটা বেশি চর্বিযুক্ত এবং এর গড়ন আরও নরম, মসৃণ ও অপেক্ষাকৃত কম চর্ব্য। এটি খোসাযুক্ত নয়।
বলাদি পনির তৈরি করা হয় বলাদি ছাগলের দুধ থেকে। "বলাদি" শব্দের অর্থ "গ্রাম" বা "দেশ"। এটি "পর্বতের পনির" নামেও পরিচিত, কারণ এটি লেবাননের উচ্চ পর্বতমালায় মেষপালকদের দ্বারা তৈরি করা হয়।
বলাদি একটি টাটকা, ঐতিহ্যগতভাবে অপরিশোধিত ও প্রাকৃতিক প্রক্রিয়ায় তৈরি পনির এবং এটি ছাগল, গরু ও ভেড়ার দুধের মিশ্রণে তৈরি করা হয়। এই অঞ্চলের বৈচিত্র্যময় অণুজীব, উচ্চ আর্দ্রতা, অপরিশোধিত ও পাস্তুরায়নের অভাবের ফলে এর সংরক্ষণকাল মাত্র ৩ দিনে সীমিত থাকে।
বাটাটা হার্রা

বাটাটা হার্রা () হল লেবাননের একটি সবজির খাবার। এটি আলু, লাল মরিচ, ধনিয়া, মরিচ এবং রসুন দিয়ে তৈরি এবং জলপাই তেলে একসঙ্গে ভাজা হয়। এটি সাধারণত এককভাবে বা পিটার সঙ্গে পরিবেশন করা যেতে পারে।
"বাটাটা হার্রা" শব্দের অনুবাদে "মসলাদার আলু" বোঝায়।
ষষ্ঠী ব্রত

ষষ্ঠী ব্রত একটি হিন্দু ধর্মীয় উপবাস ও উপাসনার রীতি। এটি মূলত দক্ষিণ ভারতীয় হিন্দুরা পালন করেন। কার্তিক মাসে দীপাবলির অমাবস্যার পরের দিন থেকে ষষ্ঠী তিথি পর্যন্ত এই ব্রত পালিত হয়। এই ব্রতের বিশেষ দিন হলো সূরসম্হারম দিবস, যেদিন ভগবান মুরুগান (কার্তিক) অসুর সুরপদ্মনকে পরাজিত করেন। যদি ষষ্ঠী তিথি সূর্যাস্তের আগে শুরু হয়, তবে সূরসম্হারম পঞ্চমী তিথিতেও পালন করা হতে পারে। এই ব্রত পালনকারীরা ছয় দিন উপবাস করেন এবং ভগবান মুরুগানের আশীর্বাদ লাভের জন্য প্রার্থনা করেন। কিছু ধর্মগ্রন্থে এই ব্রত সূর্যদেবের উপাসনার জন্যও নির্দিষ্ট করা হয়েছে।
কান্ড পুরাণ অনুযায়ী ষষ্ঠী ব্রত পালনের সময় প্রতিদিন ভোরে স্নান করা এবং নির্দিষ্ট নিয়ম অনুসারে ভগবান মুরুগানের পূজা করা আবশ্যক। পূজার সময় দেবতার মূর্তি, কলস (পবিত্র জলপাত্র) এবং অগ্নির আরাধনা করা হয়। ভগবান মুরুগানের প্রসাদ হিসেবে মোদক (এক ধরনের মিষ্টি) নিবেদন করা হয়। ছয় দিনের উপবাস শেষে সপ্তম দিনে বিশেষ পূজা অনুষ্ঠিত হয়। এই দিনে ব্রাহ্মণদের আমন্ত্রণ জানিয়ে ভোজন করানো হয়। বিশ্বাস করা হয় যে, এই ব্রত পালন করলে সমাজে উচ্চ মর্যাদা লাভ করা যায়।
তামিল পুরাণ অনুসারে ভগবান মুরুগান কার্ত্তিক মাসে ছয় দিন ধরে যজ্ঞ করেছিলেন। এই যজ্ঞের মাধ্যমে তিনি তাঁর পিতা শিবের আশীর্বাদ লাভ করেন এবং পরে অসুর সুরপদ্মনের বিরুদ্ধে যুদ্ধ করতে যান। এই কারণে, এই ব্রতকে অত্যন্ত শুভ এবং পবিত্র বলে মনে করা হয়।
বুলবুল যুবাসি

বুলবুল যুবাসি ( "উশ আল-বুলবুল"), যার আক্ষরিক অর্থ ""বুলবুলের বাসা"", এটি একটি মধ্যপ্রাচ্যের ফিলো আটার মিষ্টান্ন। এর গহ্বরযুক্ত ও বৃত্তাকার আকৃতির কারণে এটি এই নাম পেয়েছে। এটি বেক করার পর উষ্ণ সিরাপ ছিটানো হয় এবং গহ্বর অংশটি পিস্তাকাজু দ্বারা পূর্ণ করা হয়, এরপর পরিবেশন করা হয়।
ছোলা সালাদ

ছোলা সালাদ কখনও কখনও হামুস সালাদ () নামে পরিচিত। সেখানে "হামুস" শব্দটি আরবি ভাষায় 'ছোলা' বোঝায়। এটি আরব খাবারের একটি সালাদ। এটি সিদ্ধ ছোলা, লেবুর রস, রসুন, তাহিনি, লবণ, অলিভ তেল এবং জিরা দিয়ে তৈরি করা হয়।
ছোলা সালাদ লেভান্টে আমোরীয় রাজাদের সময়কাল থেকে খাওয়া হয়ে আসছে। সেখানে জিমরি-লিম বিশেষভাবে বিলাসবহুল ভোজসভা আয়োজন করতেন এবং সেখানে এই খাবারটি অন্যতম সুস্বাদু পদ ছিল।
এই সালাদের বিভিন্ন রূপভেদ থাকতে পারে, যেমন ধনেপাতা, মিষ্টি পাপরিকা, হলুদ, গোলমরিচ, কাটা পুদিনা পাতা, কাটা পেঁয়াজ বা পার্সলে যোগ করা হতে পারে।
ছোলা সালাদ নিরামিষভোজীদের মধ্যে বিশ্বব্যাপী জনপ্রিয়।
পরশুরাম জয়ন্তী

পরশুরাম জয়ন্তী একটি হিন্দু উৎসব, যা ভগবান বিষ্ণুর ষষ্ঠ অবতার পরশুরামের জন্মদিন উদযাপনের জন্য পালিত হয়। এই উৎসবটি প্রতি বছর অক্ষয় তৃতীয়া তিথিতে পালিত হয়। এটি বৈশাখ মাসের শুক্লপক্ষের তৃতীয়া তিথিতে (চন্দ্র মাসের তৃতীয় দিন) পড়ে।
বিশ্বাস করা হয় যে পরশুরাম অক্ষয় তৃতীয়া তিথিতে প্রদোষ কালে জন্মগ্রহণ করেছিলেন। স্কন্দপুরাণ ও ভবিষ্যপুরাণ অনুসারে, ভগবান বিষ্ণু ঋষি জমদগ্নি ও তাঁর স্ত্রী রেণুকার পুত্ররূপে জন্ম নেন। ব্রহ্মাণ্ডপুরাণে বলা হয়েছে যে, পৃথিবী দেবী ভূমি একবার গো-মূর্তিতে রূপ ধারণ করে বিষ্ণুর কাছে প্রার্থনা করেন, যাতে তিনি অত্যাচারী ক্ষত্রিয় রাজাদের হাত থেকে তাঁকে রক্ষা করেন। তখনই বিষ্ণু ব্রাহ্মণ বংশে পরশুরামরূপে আবির্ভূত হন। তিনি তাঁর পিতার আশ্রমে বৈদিক শিক্ষা লাভ করেন এবং ছোটবেলায় ভগবান শিবের কাছ থেকে একটি পরশু (কুঠার) লাভ করেন। একদিন, রাজা কার্তবীর্য অর্জুন ঋষি জমদগ্নির আশ্রম থেকে তাঁর পবিত্র গাভী কামধেনুকে জোর করে ছিনিয়ে নিতে চান। জমদগ্নি ঋষি এটি রক্ষা করতে গেলে রাজা তাঁকে হত্যা করেন। এতে পরশুরাম প্রতিজ্ঞা করেন যে, তিনি নিরপরাধ মানুষদের উপর হওয়া অত্যাচারের প্রতিশোধ নেবেন। পরশুরাম প্রথমে কার্তবীর্য অর্জুন ও তাঁর পুত্রদের বধ করেন। এরপর তিনি একুশবার সমগ্র ভারতভূমি পরিক্রমা করে সকল অত্যাচারী ক্ষত্রিয় রাজাকে পরাজিত করেন। অবশেষে, তাঁর পূর্বপুরুষরা তাঁকে দয়া দেখানোর পরামর্শ দিলে তিনি বেঁচে থাকা রাজাদের ক্ষমা করেন এবং তাঁর বিজিত ভূমি ব্রাহ্মণদের দান করেন। তারপর, তিনি মহেন্দ্রগিরি পর্বতে তপস্যা শুরু করেন।
পরশুরামকে চিরঞ্জীবী (অমর) বলে মনে করা হয় এবং তিনি ভবিষ্যতে বিষ্ণুর দশম অবতার কল্কির গুরু হবেন বলে ভবিষ্যদ্বাণী করা হয়েছে।
এই দিনে পরশুরামের ভক্তরা উপবাস করেন, যা তাদের আধ্যাত্মিক অনুশীলন ও শৃঙ্খলার প্রতীক। তারা পরশুরামের সাহসিকতা ও ন্যায়ের কাহিনী শোনেন। এই উপলক্ষে, ভজন, কীর্তন এবং পাঠ অনুষ্ঠিত হয়। বিভিন্ন পরশুরাম মন্দিরে পূজা এবং হবন অনুষ্ঠিত হয়। ভক্তদের মধ্যে ভাণ্ডারা প্রসাদ বিতরণ করা হয়। এছাড়াও, শোভাযাত্রা ও কলস যাত্রা বের করা হয়, যেখানে অনেক ভক্ত অংশগ্রহণ করেন। ভক্তদের দ্বারা তন্ত্রগ্রন্থ যেমন পরশুরাম কল্পসূত্র ও "পরশুরাম প্রতাপ" পাঠ করা হয়।
বিহারের মোকামার পরশুরাম মন্দিরে পরশুরাম জয়ন্তী উদযাপন প্রতি বছর সেখানে আয়োজিত বৃহৎ কলস যাত্রার কারণে বিহার সরকারের পক্ষ থেকে রাজ্য উৎসবের মর্যাদা লাভ করেছে।
ফাতায়ের

ফাতায়ের (; ) হলো একটি মাংসের পাই। এছাড়াও এটি পালং শাক অথবা পনির—যেমন ফেটা বা আককাবি—দিয়ে ভর্তি করা যায়। এগুলি আরব এবং লেভান্টাইন রন্ধনশৈলীর অংশ। এগুলি লেবানন, সিরিয়া, প্যালেস্টাইন, জর্ডান, ইরাক, মিশর, কুয়েত, সৌদি আরব, এবং ইয়েমেন-এ খাওয়া হয়। ফাতায়ের আর্জেন্টিনাতেও জনপ্রিয়। সেখানে এগুলোকে এম্পানাদার একটি ধরন হিসেবে বিবেচনা করা হয় এবং ব্রাজিলে এগুলো বদ্ধ সফিহা নামে পরিচিত।
হানিথ

হানিথ হলো ইয়েমেন থেকে রোস্ট করা ভেড়ার মাংসের পদ। এটি আরব উপদ্বীপ জুড়ে অত্যন্ত জনপ্রিয়। এটি একটি তন্নূর চুলায় রান্না করা হয় এবং এর ব্যবহৃত মসলা ভিন্ন ধরনের হয়ে থাকে। সাধারণত, হানিথ একটি চালের থালায় পরিবেশন করা হয়।
হানিথ প্রস্তুত করা হয় হাড়সহ ভেড়ার মাংস দিয়ে, যা লেপ্টাডেনিয়া দিয়ে আচ্ছাদিত। মাংস ঢোকানোর গর্তে আগুন জ্বালাতে হয়। জ্বালানির জন্য পছন্দসই কাঠ হিসেবে স্থানীয় রাকোস্পার্মর শুকনো কাঠ ব্যবহার করা হয়। এরপর সেই গর্তে মাংসটি অত্যন্ত কম তাপে প্রায় ৩.৫ ঘন্টা ধরে গর্তে রান্না করা হয়। এতে মাংসটি রসালো এবং নরম হয়।
হুলবা

হুলবা, হলবা, হেলবা অথবা হিলবা () হলো একটি মশলা। এটি ঘষা মেথি বীজ থেকে তৈরি করা হয়। একটি ঐতিহ্যবাহী ইয়েমেনি খাদ্য। এটি এখন অন্যান্য সংস্কৃতির মধ্যেও জনপ্রিয় হয়েছে, বিশেষ করে ইয়েমেনি জিউদের দ্বারা (তারা এটি অন্যান্য নৃগোষ্ঠীর মধ্যে প্রচলিত করেছেন)। "হুলবা" পানি মেশালে ব্যাপকভাবে ফুলে যায়। একটি বাটিতে ফেটালে এর টেক্সচার হালকা, ফেনাজুর মতো হয়ে ওঠে। এটি প্রায় প্রতিদিনই গৃহস্থালি ব্যবহারে খাওয়া হয় এবং একক ভাবে খাওয়া যায় অথবা "সলতাহ" এবং "ফাহসা"তে যোগ করা যায়। একটি ছোট পরিমাণ "হুলবা" প্রায়ই বড় থেকে নিয়ে গরম স্যুপে মেশানো হয়।
নারদ জয়ন্তী

নারদ জয়ন্তী একটি হিন্দু উৎসব, যা দেবর্ষি নারদের জন্মদিন উদযাপনের জন্য পালন করা হয়। এটি হিন্দুধর্মে একটি শুভ দিন হিসেবে বিবেচিত হয়। এই উৎসব জ্যৈষ্ঠ মাসের কৃষ্ণপক্ষের প্রতিপদ তিথিতে সারা ভারত উপমহাদেশে পালন করা হয়।
হিন্দু ধর্মগ্রন্থ অনুসারে দেবর্ষি নারদ ছিলেন ভগবান ব্রহ্মার মানসপুত্র। তিনি ঋগ্বেদের অষ্টম মন্ডলের ত্রয়োদশ সূত্রের দ্রষ্টা ছিলেন। বৈষ্ণব সম্প্রদায় তাঁকে ভগবান বিষ্ণুর ভক্ত একজন ঐশ্বরিক আত্মা হিসেবে দেখে। তিনি অন্যান্যদের মধ্যে ভগবান বিষ্ণুর কিংবদন্তি প্রচার ও প্রসার করেছিলেন। ভগবান বিষ্ণুর উপর তাঁর বিখ্যাত প্রার্থনামূলক উক্তি ছিল
তিনি বেদ এবং সনাতন ঐতিহ্যের অন্যান্য গ্রন্থে সুপণ্ডিত ছিলেন । রামায়ণ, মহাভারত এবং পুরাণ ইত্যাদিতে দেবর্ষি নারদের উল্লেখ রয়েছে। সনাতন ধর্মের ভক্তি পুরাণের মতো গ্রন্থ অনুসারে তাঁর গুরুত্বপূর্ণ রচনাগুলি হল নারদ পুরাণ, নারদ স্মৃতি এবং নারদ ভক্তি সূত্র ইত্যাদি। হিন্দুধর্মে তাঁকে দেবতাদের পাশাপাশি অসুরদের এবং গ্রহের মানব জীবনের জন্য স্বর্গীয় ঋষি এবং বার্তাবাহক হিসাবে বিবেচনা করা হয়।
পৌরাণিক কাহিনী অনুসারে দেবর্ষি নারদ তাঁর পূর্বজন্মে গন্ধর্ব থাকাকালীন পৃথিবীতে জন্মগ্রহণ করার জন্য অভিশাপ পেয়েছিলেন। অভিশাপের কারণে, তিনি এক দাস পরিবারে জন্মগ্রহণ করেছিলেন। তাঁর পিতা একদল পবিত্র পুরোহিতের দাস ছিলেন। নারদও তাঁর পিতার মতো সেই পুরোহিতদের সেবা করেছিলেন। নারদের পরিশ্রম পুরোহিতদের অনেক মুগ্ধ করেছিল এবং তারা তাঁকে ভগবান বিষ্ণুর কাছ থেকে আশীর্বাদ এবং প্রসাদ দিয়েছিল । নারদও ভগবান বিষ্ণুর একনিষ্ঠ ভক্ত হয়ে ওঠেন। কথিত আছে যে, তাঁর মায়ের মৃত্যুর পর, তিনি তাঁর ঘর ছেড়ে জ্ঞানার্জনের জন্য বনে ঘুরে বেড়াতেন। কথিত আছে যে, যখন তিনি বনের একটি গাছের নীচে ধ্যান করছিলেন, তখন ভগবান বিষ্ণু সেখানে আবির্ভূত হয়ে নারদকে জানান যে, মৃত্যুর পরই তিনি তাঁর দিব্য রূপ ধারণ করবেন। এরপর নারদ ভগবান বিষ্ণুর সেবায় তাঁর জীবন উৎসর্গ করেন এবং ভগবান বিষ্ণুর একজন বিশিষ্ট সমর্থক এবং ভক্ত হিসেবে বিখ্যাত হন। কথিত আছে যে, ভগবান বিষ্ণুর কৃপায়, ভগবান বিষ্ণুর কৃপায়, মৃত্যুর পর নারদের দিব্য রূপ পুনর্জন্ম লাভ করে।
নারদ জয়ন্তীতে ভক্তরা উপবাস, পূজা এবং দেবর্ষি নারদের গল্প শোনায় অংশগ্রহণ করেন। এই দিনে ভক্তরা সূর্যোদয়ের আগে স্নান করে সারাদিন উপবাস করেন। তারা দেবর্ষি নারদ এবং ভগবান বিষ্ণুকে চন্দন, তুলসী পাতা, ধূপকাঠি, ফুল এবং মিষ্টি উৎসর্গ করেন। তারা মন্দিরে প্রসাদ বিতরণ করেন এবং কিছু ভক্ত দরিদ্রদের পোশাক বিতরণ করেন। ভগবান বিষ্ণুর ভক্তরা ভগবান বিষ্ণুর জ্ঞান, প্রজ্ঞা এবং ভক্তির কারণে দেবর্ষু নারদের পূজা করেন। ভক্তরা তাদের জীবনে জ্ঞান, জ্ঞান এবং সমৃদ্ধির জন্য প্রার্থনা করেন। বিশ্বাস করা হয় যে নারদ জয়ন্তীর দিনে ব্রাহ্মণদের খাওয়ানো এবং তাদের দান করা পুণ্যের ফল দেয়। একইভাবে, এটাও বিশ্বাস করা হয় যে যে কেউ এই শুভ দিনে "শ্রী নারদ স্তোত্র" পাঠ করলে বুদ্ধিমান হন এবং তার সমস্ত সমস্যা দূর হয়। কিংবদন্তি অনুসারে, দেবর্ষি নারদকে হিন্দুধর্মে স্বর্গীয় সাংবাদিক হিসেবেও বিবেচনা করা হয়। তাই দেশের বিভিন্ন স্থানে, নারদ জয়ন্তীতে কিছু সামাজিক, সাংস্কৃতিক এবং মিডিয়া সংস্থা সাংবাদিকদের সংবর্ধনা অনুষ্ঠানের আয়োজন করে।
কুয়েতি চা

কুয়েতি চা (; "শায় আল কুয়েতি") কুয়েতের প্রচলিত বিভিন্ন ধরনের চা-কে বোঝায়।
এক ধরনের চা হলো মিষ্টি দারুচিনি চা। এই চা প্রাতঃরাশে অথবা ঐতিহ্যবাহী চা অনুষ্ঠান চলাকালীন পরিবেশন করা হয়। 
এই চা তৈরির পদ্ধতিতে একটি বয়লারে পানি, দারুচিনি টুকরো এবং চিনি একসাথে মেশিয়ে ফোটানো হয়। যখন চা প্রস্তুত হয়, তখন এটি বাদাম, শুকনো ফল, বিস্কুট অথবা খেজুরের সাথে পরিবেশন করা হয়।
আরেক ধরনের কুয়েতি চা হলো কেশর ও এলাচ চা। এই চা সাধারণত দুপুরের খাবারের পরে পরিবেশন করা হয়। কুয়েতের ঐতিহ্য অনুযায়ী, অতিথিকে বাড়িতে এক কাপ চা অথবা আরবী কফি পরিবেশন করা হয়।
মাকদুস

মাকদুস ( অথবা কখনও কখনও ) হলো তেলে সংরক্ষিত বেগুনের একটি পদ। এটি লেভান্টাইন রান্নার অংশ (সিরিয়া, জর্ডান, লেবানন, এবং প্যালেস্টাইন)। সেখানে ছোট আকারের, তীক্ষ্ণ স্বাদের বেগুনগুলো আখরোট, লাল মরিচ, রসুন, জলপাই তেল, এবং লবণ দিয়ে ভর্তি করা হয়। মাঝে মাঝে লাল মরিচ গুঁড়ো যোগ করা হয়।
সাধারণত শরৎকালে সিরিয়ার গৃহস্থালিতে শীতের খাদ্য হিসেবে মাকদুস প্রস্তুত করা হয় এবং প্রাতঃরাশ, রাতের খাবার অথবা নাশতায় খাওয়া হয়। 
এছাড়াও, এটি রেস্তোরাঁগুলিতে প্রায়ই একটি পদ হিসেবে পরিবেশন করা হয়।
মা'কুডা

মা'কুডা () হলো একটি মাগরেবী ফ্রিটার। এটি আলু-ভিত্তিক ব্যাটার দিয়ে তৈরি।
ব্যাটারে আলু চটকে মেখে দেওয়া ছাড়াও এতে রসুন, লবণ, ঝাল মরিচ, ডিম এবং পনিরও থাকতে পারে।
আলজেরিয়াতে, এই ভাজা পদ দেশের উত্তর অংশ জুড়ে খুবই জনপ্রিয় এবং সাধারণত ফাস্ট ফুড রেস্তোরাঁগুলিতে প্রায়ই হারিসা সহ স্যান্ডউইচ হিসেবে বিক্রি হয়। মা'কুডা পূর্বে "খবিজাত মাদনোস" () নামে পরিচিত, যেখানে পশ্চিমে এটি কখনও কখনও পনির অথবা কিমা দিয়ে ভর্তি করা হয় এবং হ্যারিরা স্যুপের সাথে খাওয়া হয়।
এটি এমন একটি সস্তা খাবার, যা ফেজের মতো শহরের ছাত্রছাত্রী ও সাধারণ মানুষেরা উপভোগ করেন।
সগন

সগন (নেপালি: सगन) একটি নেপালী আচার, যেখানে একজন ব্যক্তির সৌভাগ্যের জন্য প্রার্থনা জানাতে এবং সম্মান প্রদর্শন করতে শুভ খাবারের আচারিক উপস্থাপন করা হয়। এটি কাঠমান্ডু উপত্যকার নিউয়ার সমাজে একটি অত্যন্ত সম্মানিত অনুষ্ঠান। পরিবেশিত খাবারের মধ্যে থাকে সেদ্ধ ডিম, ধূমায়িত মাছ, মাংস, মসুরের কেক এবং ভাত থেকে তৈরি মদ, যা তান্ত্রিক ধারণাগুলিকে প্রতিফলিত করে।
জীবনচক্রের অনুষ্ঠানগুলি যেমন জন্মদিন, বিয়ে এবং বয়স্ক আচার-অনুষ্ঠানে সগন উপস্থাপন করা হয়। এটি নেপাল সংবতের নতুন বছরের ম্হ পূজা অনুষ্ঠানে উপস্থাপন করা হয়। দীর্ঘ যাত্রায় বের হওয়ার আগে এবং সফর থেকে ফিরে আসার পর যাত্রীদের সগন দেওয়া হয়। যারা বিশেষ কোনো কৃতিত্ব অর্জন করেছেন বা জীবনমুখী দুর্ঘটনা থেকে বেঁচে ফিরেছেন, তাদেরও সগন দেওয়া হয়। এই অনুষ্ঠানটি কাউকে সম্মানিত করার জন্যও করা হয়। সগন আচারটি হিন্দু এবং বৌদ্ধ নিউয়ারদের দ্বারা পালন করা হয়।
সাধারণ রীতি অনুসারে সগন গ্রহণকারী ব্যক্তি মেঝেতে বাবু হয়ে বসে। তার সামনে ও ডানদিকে একটি বড় পাতায় একটি সুকুন্দা তেলের প্রদীপ রাখা হয়। পরিবারের সবচেয়ে বয়স্ক মহিলা একটি থালায় ফুল, চাল এবং লাল কাই নিয়ে এসে সুকুন্দার ওপর সৌভাগ্যের দেবতা গণেশের পূজা করেন। এরপর তিনি সম্মানিত ব্যক্তির কপালে এবং কক্ষে উপস্থিত অন্যান্যদের কপালে লাল কাইয়ের আলতো ছোঁয়া লাগান। অংশগ্রহণকারীরা একটি বাটিতে থাকা দই নিয়ে কপালে তার প্রলেপ লাগান।
এর পরে প্রধান আচারটি সম্পাদিত হয়। গৃহিণী একটি সেদ্ধ ডিম এবং ধূমায়িত মাছ উপস্থাপন করেন, যা অংশগ্রহণকারীরা দুই হাতে গ্রহণ করেন। একজন মহিলা সহকারী একটি মটকা থেকে ভাতের মদ ছোট পাত্রে ঢালেন। সবাইকে পরিবেশন করার পর, তিনি আবার ঘুরে এসে প্রতিটি পাত্রে আবার মদ ঢালেন। তৃতীয়বার মদ পরিবেশন করার পর অংশগ্রহণকারীরা পাত্রগুলো নামিয়ে রাখতে পারেন।
প্রক্রিয়া এবং উপকরণগুলি পরিবারিক ঐতিহ্য এবং ভৌগলিক অবস্থান অনুসারে পরিবর্তিত হতে পারে। সেদ্ধ ডিমের পরিবর্তে লাড্ডু অথবা লগওয়া পরিবেশন করা হতে পারে। আসনগুলি মেঝেতে অথবা চেয়ারে সজ্জিত হতে পারে।
সগন অনুষ্ঠান এবং ব্যবহৃত উপকরণগুলি তান্ত্রিক ঐতিহ্যের ওপর ভিত্তি করে তৈরি। সগনে পাঁচটি খাবারের পদ পাঁচটি তান্ত্রিক উপাদানের (পঞ্চতত্ত্ব) প্রতিনিধিত্ব করে – অগ্নি বা "অগ্নি তত্ত্ব" (প্রতীক স্বরূপ মদ), পৃথিবী বা "পৃথিবী তত্ত্ব" (মাংস), জল বা "জল তত্ত্ব" (মাছ), আকাশ বা "আকাশ তত্ত্ব" (মসুরের কেক) এবং বায়ু বা "বায়ু তত্ত্ব" (ডিম)। জীবিত সত্ত্বার মধ্যে তাপ এবং উদ্দীপনা আসে অগ্নি থেকে, এবং যখন একটি সত্ত্বা মারা যায়, তখন দেহ মৃত্তিকা হয়ে যায়, দেহে জল থাকে, শ্বাস বায়ু গৃহীত হয় এবং আকাশ বা স্থানেই এর অস্তিত্ব থাকে।
আর্লেন ব্রোসাস

আর্লেন ডুরান ব্রোসাস (জন্ম ৩০ অক্টোবর, ১৯৭৫) একজন ফিলিপিনা শিক্ষাবিদ, শিশু অধিকার কর্মী এবং রাজনীতিবিদ। তিনি ১৯তম কংগ্রেসের জন্য ফিলিপাইনের প্রতিনিধি পরিষদের সদস্য এবং গ্যাব্রিয়েলা মহিলা পার্টি-তালিকাভুক্ত গ্রুপের অধীনে ১৮তম কংগ্রেসের অংশ ছিলেন।
কংগ্রেসে, তিনি কর্মীদের স্থায়ীত্বের নিরাপত্তা প্রদানের জন্য অ্যান্টি- এন্ডো বিলটি পেশ করেছিলেন। তিনি যৌন অভিযোজন এবং লিঙ্গ পরিচয় প্রকাশ (এসওজিআইই) সমতা বিলের অন্যতম সহ-লেখক। 
তিনি শিশু পর্নোগ্রাফি বিরোধী জোটের মুখপাত্র এবং শিশু পতিতাবৃত্তি বন্ধে সেভ নেনা প্রচারণার মুখপাত্র এবং সহ-আহ্বায়ক ছিলেন। তিনি (আকপ সা বাটা এনজি এমগা গুরু কলিঙ্গ) এর নির্বাহী পরিচালক, স্বেচ্ছাসেবক দিবা-যত্ন শিক্ষকদের একটি দেশব্যাপী জোট, এবং আকাপ বাটা পার্টি-তালিকার মহাসচিব ছিলেন। 
তিনি ১৭তম কংগ্রেসের সদস্যও ছিলেন যেখানে গ্যাব্রিয়েলা দলীয় তালিকাভুক্ত গোষ্ঠীগুলির মধ্যে দ্বিতীয় সর্বোচ্চ সংখ্যক ভোট পেয়েছিলেন। 
ব্রোসাস কুইজন সিটির একটি দরিদ্র পরিবার থেকে এসেছেন। পাঁচ সন্তানের মধ্যে সে তৃতীয় সন্তান। তার মা জেলে পরিবার থেকে এসেছেন এবং তার বাবা ছিলেন একজন কৃষক। 
তিনি ফিলিপাইন বিশ্ববিদ্যালয় (ইউপি) ডিলিমান থেকে ফিলিপাইন স্টাডিজে স্নাতক ডিগ্রি অর্জন করেন এবং ইউপি বাগুইও এবং ইউপি ম্যানিলায় ফিলিপাইনের সাহিত্য, মানবিকতা এবং বিজ্ঞান, প্রযুক্তি এবং সমাজ বিষয়ে শিক্ষকতা করেন। 
ব্রোসাস গ্যাব্রিয়েলা মহিলা দলের তালিকাভুক্ত দলের অধীনে ১৮তম কংগ্রেসে ফিলিপাইনের প্রতিনিধি পরিষদের সদস্য ছিলেন, এই সময় তিনি সহকারী সংখ্যালঘু নেতা হিসেবে দায়িত্ব পালন করেছিলেন। 
ব্রোসাস এসওজিআইই সমতা বিলের অন্যতম সহ-লেখক, যার লক্ষ্য যৌন অভিমুখের উপর ভিত্তি করে বৈষম্য রোধ করা। 
তিনি এন্ডো-বিরোধী বিলের সহ-লেখক ছিলেন, যা এন্ডো বা শ্রম চুক্তিবদ্ধকরণের প্রথার অবসান ঘটিয়ে শ্রমিকদের মেয়াদের নিরাপত্তা প্রদানের চেষ্টা করেছিল। 
তিনি ধান শিল্প উন্নয়ন আইন দাখিল করেন, যার লক্ষ্য ফিলিপিনো কৃষকদের সহায়তা করা এবং দেশে ধান উৎপাদন বৃদ্ধির জন্য ধান অঞ্চল চিহ্নিত করা। 
তিনি ১৮তম কংগ্রেসে ডে-কেয়ার কর্মীদের জন্য একটি ম্যাগনা কার্টা, একক পিতামাতা কল্যাণ আইনের সংশোধনী, ধর্ষণ বিরোধী আইনের সংশোধনী এবং নারী ও শিশুদের বিরুদ্ধে ইলেকট্রনিক সহিংসতা দাখিল করেছেন। 
তিনি সম্প্রচার সংস্থা এবিএস-সিবিএন-এর ফ্র্যাঞ্চাইজি নবায়নকেও সমর্থন করেন। 
২০২০ সালে, ব্রোসাস হাউস বিল নম্বর ৬৮৭৫, যা সন্ত্রাসবিরোধী বিল নামেও পরিচিত, পাসের প্রতিবাদে সহকর্মী আইন প্রণেতাদের সাথে যোগ দেন। 
২০২১ সালে, তিনি উভয় কক্ষের ২ নম্বর প্রস্তাবের বিরোধিতা করেছিলেন, যার লক্ষ্য ছিল ১৯৮৭ সালের সংবিধানের মূল শিল্পের বিদেশী মালিকানা সম্পর্কিত অর্থনৈতিক বিধান সংশোধন করা। 
ব্রোসাস জলবায়ু ন্যায়বিচার এবং মানবাধিকার সুরক্ষাকে সমর্থন করেন। 
২০২২ সালে, ব্রোসাস ১৯তম কংগ্রেসে সহকারী সংখ্যালঘু নেতা হিসেবে নিযুক্ত হন।
মরগান অর্টাগাস

মরগান ডিন অর্টাগাস (জন্ম: ১০ জুলাই, ১৯৮২) একজন আমেরিকান টেলিভিশন ভাষ্যকার, আর্থিক বিশ্লেষক এবং রাজনৈতিক উপদেষ্টা এবং ট্রাম্প প্রশাসনের সময় ২০১৯ থেকে ২০২১ সাল পর্যন্ত মার্কিন যুক্তরাষ্ট্রের পররাষ্ট্র দপ্তরের মুখপাত্র হিসেবে দায়িত্ব পালন করেছেন। ৩ জানুয়ারী, ২০২৫ তারিখে, তৎকালীন নবনির্বাচিত রাষ্ট্রপতি ডোনাল্ড ট্রাম্প ঘোষণা করেন যে তিনি তার দ্বিতীয় প্রশাসনের সময় মধ্যপ্রাচ্যে মার্কিন যুক্তরাষ্ট্রের বিশেষ দূত স্টিভ উইটকফের অধীনে মধ্যপ্রাচ্য শান্তির জন্য উপ-বিশেষ রাষ্ট্রপতি দূত হিসেবে তাকে নিয়োগ করবেন। 
তিনি পূর্বে মার্কিন যুক্তরাষ্ট্রের ট্রেজারি বিভাগে ডেপুটি অ্যাটাশে এবং গোয়েন্দা বিশ্লেষক এবং ইউএসএআইডি -তে জনসাধারণের বিষয়ক কর্মকর্তা হিসেবে সরকারি পদে দায়িত্ব পালন করেছেন। পররাষ্ট্র দপ্তরের মুখপাত্র হিসেবে নিযুক্ত হওয়ার আগে অর্টাগাস ফক্স নিউজে জাতীয় নিরাপত্তা বিষয়ক অবদানকারী হিসেবে কাজ করেছেন। তিনি মার্কিন যুক্তরাষ্ট্রের নৌবাহিনীর রিজার্ভের একজন কর্মকর্তা। 
পররাষ্ট্র দপ্তরে থাকাকালীন, তিনি ইরান এবং চীনের সমালোচনা করেছিলেন, বিশেষ করে চীনা কমিউনিস্ট পার্টির COVID-19 মহামারীর জন্য মার্কিন যুক্তরাষ্ট্রের উপর দোষ চাপানোর প্রচেষ্টার জন্য। তিনি আব্রাহাম চুক্তিতে গুরুত্বপূর্ণ ভূমিকা পালন করেছিলেন। 
তিনি পোলারিস ন্যাশনাল সিকিউরিটির প্রতিষ্ঠাতা, ইন্টারন্যাশনাল রিপাবলিকান ইনস্টিটিউটের উইমেনস ডেমোক্রেসি নেটওয়ার্কের সহ-সভাপতি এবং হাডসন ইনস্টিটিউটের চায়না সেন্টারের উপদেষ্টা বোর্ডের সদস্য। ২০২২ সালের নির্বাচনে অর্টাগাস টেনেসির ৫ম কংগ্রেসনাল ডিস্ট্রিক্টের প্রার্থী ছিলেন, কিন্তু রাষ্ট্রপতি ডোনাল্ড ট্রাম্পের অনুমোদন সত্ত্বেও টেনেসি রিপাবলিকান পার্টি তাকে অযোগ্য ঘোষণা করে।
নাবুলসি পনির

নাবুলসি (অথবা নাবৌলসি) হল একটি ফিলিস্তিনি সাদা লবণাক্ত পনির। এটি মধ্য প্রাচ্য অঞ্চলে তৈরি হয়। এর নাম এর উৎপত্তিস্থল নাবলুসকে বোঝায়। এটি পশ্চিম তীর এবং আশেপাশের অঞ্চলে পরিচিত। আক্কাবি পনির সহ নাবুলসি প্রধানত জর্ডানে খাওয়া হয়। এটি প্রধানত ভেড়ার দুধ থেকে তৈরি হয়; বিকল্প হিসেবে ছাগলের দুধ ব্যবহার করা যেতে পারে। নাবুলসি পনির সাদা এবং আয়তাকার হয়। এটি আধা-কঠিন এবং কোনো গ্যাস-ছিদ্র নেই। এটি গরম করলে নরম এবং নমনীয় হয়ে ওঠে। এটি একটি সাধারণ ভেড়ার বা ছাগলের দুধের পনির, তবে এটি ঐতিহ্যগতভাবে ফুটন্ত লবণজলে মাহলেব ("প্রানাস মাহালেব") এবং মাসটিক ("পিস্টাচিয়া লেন্টিস্কাস") মিশিয়ে সুস্বাদু করা হয়। এটি মধ্যপ্রাচ্যের মিষ্টান্ন "কুনাফা"র একটি প্রধান উপাদান।
রাহেব

রাহেব একটি লেবানিজ সালাদ। এটি বেগুন এবং টমেটো দিয়ে তৈরি হয় এবং এটি প্রায়ই মেজেতে পরিবেশিত খাদ্যের একটি অংশ হিসেবে পরিবেশিত হয়। আরবিতে এর অর্থ "সন্ন্যাসী"।
রাহেবের একটি সাধারণ রেসিপিতে প্রতি পরিবেশনের পুষ্টিগত মান নিম্নরূপ থাকে:
অ্যামেলিয়া ভালকারসেল

অ্যামেলিয়া ভালকারসেল (১৬ নভেম্বর, ১৯৫০) একজন স্প্যানিশ দার্শনিক এবং নারীবাদী। "দার্শনিক নারীবাদ"-এর মধ্যে তাকে "সমতা নারীবাদ" পদ্ধতির অংশ হিসেবে বিবেচনা করা হয়। ২০১৫ সালে তিনি ন্যাশনাল ইউনিভার্সিটি অফ ডিসট্যান্স এডুকেশনে নৈতিক ও রাজনৈতিক দর্শনের অধ্যাপক হন। ২০০৬ সাল থেকে তিনি স্প্যানিশ কাউন্সিল অফ স্টেটের সদস্য।
ভালকারসেলের জন্ম মাদ্রিদে। তিনি স্পেনের ওভিয়েদো এবং ভ্যালেন্সিয়া বিশ্ববিদ্যালয়ে দর্শন অধ্যয়ন করেন।
ভ্যালকারসেল তিন দশক ধরে ওভিডো বিশ্ববিদ্যালয়ে কাজ করেছেন, তারপর ন্যাশনাল ইউনিভার্সিটি অফ ডিসট্যান্স এডুকেশনে নৈতিক ও রাজনৈতিক দর্শনের অধ্যাপক হন।
তিনি দর্শন, নৈতিক মূল্যবোধ এবং নারী অধিকারের ক্ষেত্রে অসংখ্য সেমিনার এবং সম্মেলনে অংশগ্রহণ এবং আয়োজন করেছেন। তিনি জাতীয় ও আন্তর্জাতিক প্যানেল এবং বোর্ডে অংশগ্রহণ করেছেন, পাশাপাশি সম্পাদকীয় এবং জার্নাল বোর্ডে উপদেষ্টার ভূমিকা পালন করেছেন। তিনি "লেভিয়াতান" পত্রিকার পরিচালক ছিলেন।
ভালকারসেল স্পেনের জনসাধারণের কাজে সক্রিয়ভাবে জড়িত। তিনি বিভিন্ন সরকারি ভূমিকা পালন করেছেন, যার মধ্যে রয়েছে স্টেট কাউন্সেলর এবং রিয়েল প্যাট্রোনেজ অফ দ্য মিউজিও দেল প্রাদোর সহ-সভাপতি। ১৯৯৩ থেকে ১৯৯৫ সালের মধ্যে, তিনি আস্তুরিয়াসের আঞ্চলিক সরকারের শিক্ষা, সংস্কৃতি, ক্রীড়া এবং যুব বিষয়ক পরামর্শদাতা ছিলেন।
ভালকারসেলের শিক্ষাজীবন মূলত দুটি শিক্ষাক্ষেত্রে নিবেদিত: দর্শন এবং নারীবাদী অধ্যয়ন।
নারীবাদী দর্শনের বিষয়বস্তুর মধ্যে, ভ্যালকারসেলকে "সমতা নারীবাদ" পদ্ধতির অংশ হিসাবে বিবেচনা করা হয়। নারীবাদী চিন্তাভাবনার ক্ষেত্রে তার সবচেয়ে স্বতন্ত্র অবদান হলো রাজনৈতিক দর্শনের আদর্শ ইতিহাসের মধ্যে নারীবাদকে স্থান দেওয়া, বিশেষ করে তার মনোগ্রাফ ""ফেমিনিসমো এন এল মুন্ডো গ্লোবাল"" (২০০৮)। তিনি বেশ কিছু পাণ্ডুলিপি লিখেছেন, যার মধ্যে কিছু অন্যান্য ভাষায় অনূদিত হয়েছে। তার তাত্ত্বিক চিন্তাভাবনা সমানভাবে সুপরিচিত স্প্যানিশ দার্শনিক সেলিয়া আমোরস এবং ভিক্টোরিয়া ক্যাম্পসের মতো।
ভালকারসেল দার্শনিক অবস্থান গ্রহণ করেন যে নারীদের মধ্যে সম্পর্ক তাদের প্রকৃতি বা সারাংশ নয়, পার্থক্য নারীবাদের যুক্তির বিপরীতে, তবে এটি পিতৃতান্ত্রিক এবং ভিন্ন-পদবি, পিতৃতান্ত্রিকভাবে নারীদের (মা, কন্যা, স্ত্রী এবং পতিতা...) উপর অর্পিত ভূমিকা এবং বিশেষ করে সমাজে নারীদের যে ভূমিকা পুরুষরা চিত্রিত করেছেন। একইভাবে, সকল নারীর ভূমিকা এবং সাধারণ বৈশিষ্ট্য হলো তাদের কার্যকরী অবস্থান (আনুগত্য) পুরুষদের থেকে আলাদা।
আবু সাবিত আমির

আবু সাবিত 'আমির ইবনে ইউসুফ ( ) (১২৮৪ - ২৮ জুলাই ১৩০৮) প্রায় এক বছর ধরে মরক্কোর একজন মারিনিদ বংশের শাসক ছিলেন। আবু সাবিত আমির ছিলেন সুলতান আবু ইয়াকুব ইউসুফ আনাসের ( মৃত্যু: ১২৮৬-১৩০৭) এর পুত্র এবং আবু আল-রাবি সুলাইমানের ভাই।
মারিনিদ সুলতান আবু ইয়াকুব ইউসুফ তালেসমান রাজ্যে আবদুল ওয়াদিদের রাজধানী অবরোধ করে রেখেছিলেন। তার বাবাকে ১৩০৭ সালের ১০ মে হত্যা করা হয় এবং আবু সাবিত আমির তখন সিংহাসনে আরোহণ করেন। এর প্রতিক্রিয়ায়, একজন বিদ্রোহী মারিনিদ রাজপুত্র আবু সাইদ উসমান ইবনে আবি আল-উলা ইতিমধ্যে উত্তর মরক্কোর পাহাড়ি এলাকায় বিদ্রোহ শুরু করে এবং গ্রানাডার নাসরিদ রাজ্যের সঙ্গে জোট বাধে। মে বা জুন মাসে ইবনে আবি আল-উলা নিজেকে সুলতান ঘোষণা করেন। নতুন মারিনিদ সুলতান আবু সাবিতের ক্ষমতা গ্রহণ সহজ ছিল না। চারজন প্রতিদ্বন্দ্বী তার অধিকার চ্যালেঞ্জ করে। তিনি ত্লেমসেন অবরোধ চালিয়ে যাবেন নাকি নিজ রাজ্য পুনরুদ্ধারে মনোযোগ দেবেন—এই কঠিন সিদ্ধান্ত নিতে হয়। শেষ পর্যন্ত তিনি তার রাজ্য পুনরুদ্ধারের সিদ্ধান্ত নেন।
দ্রুত পদক্ষেপ নিয়ে, আবু সাবিত তিনজন দাবিদারকে পরাজিত করেন। তারপর আব্দুল-ওয়াদিদের শাসক আবু জায়িয়ান প্রথমের সাথে একটি চুক্তি করেন যাতে ত্লেমসেনের অবরোধ সুশৃঙ্খলভাবে তুলে নেওয়া যায়। আবু সাবিত চতুর্থ ভণ্ড উসমানের বিরুদ্ধে লড়াই করার জন্য তার সৈন্যদের দ্রুত মরক্কোতে ফিরিয়ে আনেন। তবে ফিরে আসার সময় ত্লেমসেন ও আশপাশের এলাকায় মারিনিদ সেনাবাহিনী রাখার সুযোগ পাননি। এই সুযোগে আবদুল-ওয়াদিদরা মারিনিদদের নির্মিত অবরোধ শিবির "আল-মাহাল্লা আল-মানসুরা" ধ্বংস করে এবং ওউজদা পর্যন্ত অভিযান চালিয়ে মারিনিদদের আগের কয়েক বছরের অর্জন মুছে ফেলে।
উসমানের বিরুদ্ধে অভিযান পরিচালনার জন্য আবু সাবিত সিউটার দক্ষিণে একটি নতুন শহর, তেতুয়ান, প্রতিষ্ঠা করেন। আবু সাবিত গ্রানাডার সুলতান মুহাম্মদ তৃতীয়ের (শাসনকাল: ১৩০২–১৩০৯) কাছে দূত পাঠান এবং নাসরিদদের দখলে থাকা মারিনিদ বন্দর সিউটা ফিরিয়ে দেওয়ার দাবি জানান। শহরটি অবরোধের জন্য প্রস্তুতি নিতে থাকেন।
১৩০৮ সালের জুলাই মাসে, আবু সাবিত অসুস্থ হয়ে পড়েন এবং তেতুয়ানে মারা যান। তার ভাই আবু আল-রাবি সুলায়মান তার স্থলাভিষিক্ত হন এবং মরক্কোর মারিনিদ সুলতান হিসেবে দায়িত্ব গ্রহণ করেন। ১৩০৯ সালে এই নতুন মারিনিদ সুলতানই আলুদায় উসমানকে পরাজিত করেন এবং তাকে উত্তর আফ্রিকা ছাড়তে বাধ্য করেন।
বিজয়া নির্মলা

বিজয়া নির্মলা (জন্ম নামঃ নিদুদাভোলু নির্মলা ; ২০ ফেব্রুয়ারী ১৯৪৬ - ২৭ জুন ২০১৯) ছিলেন একজন ভারতীয় অভিনেত্রী, পরিচালক এবং প্রযোজক যিনি মূলত তেলুগু সিনেমার পাশাপাশি কয়েকটি মালায়ালাম এবং তামিল চলচ্চিত্রে অভিনয়ের জন্য পরিচিত। ছয় দশকেরও বেশি সময় ধরে তিনি ২০০ টিরও বেশি ছবিতে অভিনয় করেছেন এবং ৪৪টি চলচ্চিত্র পরিচালনা করেছেন। ২০০২ সালে, তিনি বিশ্বের সবচেয়ে বেশি সংখ্যক চলচ্চিত্র পরিচালনাকারী মহিলা পরিচালক হিসেবে গিনেস বুক অফ ওয়ার্ল্ড রেকর্ডসে স্থান পান। ২০০৮ সালে, তিনি তেলুগু চলচ্চিত্র জগতে তার আজীবন কৃতিত্বের জন্য রঘুপতি ভেঙ্কাইয়া পুরস্কার পেয়েছিলেন। 
১৯৪৬ সালের ২০ ফেব্রুয়ারি তামিলনাড়ুতে বসবাসকারী একটি তেলুগু ব্রাহ্মণ পরিবারে নির্মলা জন্মগ্রহণ করেন। তার জন্ম নাম ছিল নিদুদাভোলু নির্মলা। নির্মলার পরিবার মূলত নরসারাওপেটের বাসিন্দা ছিলেন। তার বাবা একজন চলচ্চিত্র প্রযোজক ছিলেন। তার কাকা ছিলেন পণ্ডিত এবং সাহিত্যিক ইতিহাসবিদ নিদুদাভোলু ভেঙ্কটরাও । অভিনেত্রী জয়সুধা হলেন ভেঙ্কটরাও-এর নাতনি এবং গায়িকা আর. বালাসরস্বতী দেবী তাঁর পিসির মেয়ে৷ 
বিজয়া নির্মলা কৃষ্ণ মূর্তিকে বিবাহিত করেছিলেন। তাদের পুত্র নরেশ নিজেও একজন অভিনেতা। পরে নির্মলা অভিনেতা কৃষ্ণকে বিয়ে করেন। 
বিজয়া নির্মলা তামিল সিনেমা "মাচা রেকাই" (১৯৫০) -এ শিশুশিল্পী হিসেবে অভিনয় করেন। এগারো বছর বয়সে, তিনি "পান্ডুরঙ্গ মাহাত্ম্যম" (১৯৫৭) নামক তেলুগু চলচ্চিত্রে অভিনয় করেন। ১৯৬৪ সালে, নির্মলা প্রেম নাজিরের সাথে অভিনয় করেন। তিনি মালয়ালম চলচ্চিত্র "ভার্গবী নিলয়ম" -এর মাধ্যমে জনপ্রিয় তারকা হয়ে ওঠেন। এছাড়াও, ১৯৬৭ সালে, তিনি পি. ভেনুর "উদ্যোগস্থ" ছবিতে পুনরায় প্রেম নাজিরের সাথে অভিনয় করেন। তার প্রথম তেলুগু চলচ্চিত্র ছিল "রাঙ্গুলা রত্নম" (১৯৬৬)। 
তামিল ভাষায় তার প্রথম চলচ্চিত্র ছিল "এনগা ভিত্তু পেন" (১৯৬৫)। এর পরে তিনি "পানামা পাসামা" (১৯৬৮), "উইরা মাননামা" (১৯৬৮), "এন আনান" (১৯৭০), এবং "জ্ঞান ওলি" (১৯৭২)। তার দ্বিতীয় স্বামী কৃষ্ণের সাথে তিনি তার দ্বিতীয় তেলুগু ছবি "সাক্ষী" (১৯৬৭) -তে প্রথম অভিনয় করেছিলেন। তারা ৪৭টি ছবিতে একসাথে অভিনয় করেছিলেন। "সাক্ষী" চলচ্চিত্রের মাধ্যমে পরিচালনার প্রতি নির্মলার আগ্রহ জেগে ওঠে। তিনি ২০০ টিরও বেশি ছবিতে অভিনয় করেছেন, যার মধ্যে ২৫টি মালায়ালাম এবং তামিল ভাষায় এবং বাকিগুলি তেলুগু ভাষায়।
বালাজি টেলিফিল্মস প্রযোজনা সংস্থার "পেলি কানুকা" ধারাবাহিকের মাধ্যমে তিনি টেলিভিশনে অভিনয় শুরু করেন। এর পরপরই, তিনি তার নিজস্ব প্রযোজনা সংস্থা "বিজয়া কৃষ্ণ মুভিজ" -এর প্রতিষ্ঠা করেন এবং ১৫টি চলচ্চিত্র প্রযোজনা করেন। এরপর তিনি তার নামের সাথে বিজয়া কথাটি যোগ করেন। বিজয়া প্রথম একটি মালায়ালাম ছবি পরিচালনা করেন। তিনি "মীনা" চলচ্চিত্রের মাধ্যমে তেলুগু ভাষায় পরিচালক হিসেবে আত্মপ্রকাশ করেন। তেলুগু ভাষায় ৪০টি চলচ্চিত্র এবং মালায়ালাম (পরিচালক হিসেবে প্রথম চলচ্চিত্র) এবং তামিল ( "কুঙ্গুমাচিমিঝ" ) ভাষায় একটি করে চলচ্চিত্র পরিচালনা করেন। 
বিজয়া হায়দ্রাবাদে থাকতেন। সেখানে তিনি পদ্মালয় স্টুডিও এবং পদ্মালয় টেলিফিল্মস লিমিটেড এই দুই সংস্থা পরিচালনা করতেন।
আরিস্তান বাব সমাধিসৌধ

আরিস্তান বাব সমাধি ( ) কাজাখস্তানের কোগাম এবং ওট্রার্টোব গ্রামের কাছে অবস্থিত একটি সমাধিসৌধ।
কিংবদন্তি অনুসারে, তৈমুর খোজা আহমেদ ইয়াসাভির সমাধিস্থলে একটি মসজিদ নির্মাণের নির্দেশ দিয়েছিলেন। কিন্তু সব চেষ্টাই ব্যর্থ হয়। এরপর তৈমুরকে স্বপ্নে ( ইয়াসাভি কর্তৃক) বলা হয়েছিল যে সাফল্য পেতে হলে তাকে প্রথমে আরিস্তান বাবের কবরের উপর একটি সমাধিসৌধ নির্মাণ করতে হবে। 
সমাধিসৌধটি ১৪ শতকের এবং এটি আরিস্তান বাবের ১২ শতকের সমাধির উপরে নির্মাণ করা হয়। তবে ১৮ শতক পর্যন্ত এটি বেশ কয়েকবার পুনর্নির্মাণ করা হয়েছিল। ১৮শ শতকে একটি ভূমিকম্পে মাজারটি ক্ষতিগ্রস্ত হলে নতুন করে নির্মাণ করা হয়। সেখানে দুইটি খোদাই করা কাঠের স্তম্ভ দিয়ে গম্বুজযুক্ত ভবন তৈরি করা হয়। বর্তমান কাঠামোর বেশিরভাগ অংশই বিংশ শতাব্দীর প্রথম দশকে নির্মিত হয়েছিল। তবে মূল ভবনের খোদাই করা কাঠের স্তম্ভগুলো অবশিষ্ট আছে।
সমাধিসৌধটিতে একটি বৃহৎ কেন্দ্রীয় খিলান এবং প্রশস্ত সম্মুখভাগ রয়েছে যার প্রান্তে মিনার এবং মূল খিলানের বাম দিকে দুটি বৃহৎ গম্বুজ রয়েছে। এখানে রয়েছে আরিস্তান বাব এবং তাঁর তিন শিষ্য—হারমাত আজিরা, কার্গা বাবা ও লাশিন বাবার কবর। এছাড়া একটি মসজিদ, কিছু সাহায্যকারী কক্ষ এবং একটি জাদুঘরও রয়েছে। ভূগর্ভস্থ পানির স্তর বৃদ্ধির প্রভাবে ১৯৭১ সালে মসজিদটি ভেঙে পুনর্নির্মাণ করা হয়। এখানে কাঁচের নিচে মধ্যযুগীয় ক্যালিগ্রাফি সম্বলিত একটি কুরআনও আছে।
তার জন্ম ও মৃত্যুর তারিখ অজানা। কিছু সূত্রে তার নাম বাবা আরসলান, আরসলান বাবা বা আরাপ আরসলান বাবা হিসেবে উল্লেখ আছে। ইয়াসাভি মেনকিবে (গাথা) অনুসারে, তিনি কৃষ্ণাঙ্গ বংশোদ্ভূত ও নবীর সাহাবীদের একজন ছিলেন। তিনি চারশ থেকে সাতশ বছর বেঁচে ছিলেন। দুটি পৃথক বর্ণনা অনুসারে, যুদ্ধের সময় অথবা আরসলান বাবার বাড়িতে এক সভায় সাহাবীরা ক্ষুধার্ত হয়ে পড়েছিলেন। এদিকে, নবী মুহাম্মদের প্রার্থনার সাথে সাথে, জিবরাইল স্বর্গ থেকে একটি খেজুর নিয়ে আসেন। এই খেজুরগুলোর মধ্যে একটি খেজুর মাটিতে পড়ে গেলে জিবরাইল জানান, সেটিতে ভবিষ্যতে জন্ম নেওয়া আহমদ ইয়াসাভির ভাগ্যে লেখা হয়েছে। তারপর নবী তার সাহাবীদের জিজ্ঞাসা করলেন, "কে এই খেজুরগুলো ইয়াসাবিকে পৌঁছে দেবে?"। আরিস্তান বাব সেই দায়িত্ব গ্রহণ করেন এবং নবী খেজুরটি তাঁর মুখে দিয়ে দেন। বহু শতাব্দী পরে, আরসলান বাবা তুর্কিস্তানের সায়রাম শহরে সাত বছর বয়সী এতিম আহমদকে খুঁজে পান এবং তাকে খেজুরটি পৌঁছে দেন। কিছু কাহিনী অনুসারে,তিনি নবীর দেওয়া একটি কার্ডিগানও ইয়সাভিকে পরিয়ে দেন। তিনি ইয়াসাবিকে এক হাজার এক বার যিকির করার নির্দেশ দেন। একই সাথে তাকে বলেন যে তিনি শীঘ্রই মারা যাবেন এবং তাকে জানাজার নামাজ পড়ার নির্দেশ দেন। হুরিরা ইয়াসাভিকে সাহায্য করতে আসে। আরসলান বাবার জন্য একটি রেশমি কাফন কেটে তাকে স্বর্গে নিয়ে যায়। আরিস্তান বাবের শেষ ইচ্ছা অনুযায়ী, ইয়াসাভি বুখারায় যান এবং ইউসুফ হামাদানির অনুসারী হয়ে সুফি পথে চলতে থাকেন।
পদ্মপ্রিয়া

পদ্মপ্রিয়া (জন্ম নাম: পদ্মলোচনী ; মৃত্যু: ১৬ নভেম্বর ১৯৯৭ ) ছিলেন একজন ভারতীয় অভিনেত্রী যিনি কন্নড়, তামিল, মালায়ালাম এবং তেলুগু চলচ্চিত্রে কাজ করেছিলেন। তেলেগু চলচ্চিত্রে "আদাপিল্লা তন্দ্রি" (১৯৭৪)-তে তিনি প্রথম অভিনয়ের সুযোগ পান। পদ্মপ্রিয়ার প্রথম কন্নড় চলচ্চিত্র"বাঙ্গারদা গুড়ি" (১৯৭৬)। ১৯৭০ এর দশকের শেষের দিকে তিনি একজন জনপ্রিয় অভিনেত্রী ছিলেন। ১৯৭৮ সালে তিনি পরপর তিনটি বানিজ্যিকভাবে সফল সিনেমায় কিংবদন্তি অভিনেতা ডঃ রাজকুমারের বিপরীতে অভিনয় করার গৌরব অর্জন করেছেন। এই তিনটি চলচ্চিত্রী নাম"অপারেশন ডায়মন্ড র‍্যাকেট", "থাইগে থাক্কা মাগা" এবং "শঙ্কর গুরু"। পদ্মপ্রিয়া অভিনেতা অনন্ত নাগের সাথে "নারদ বিজয়া" এবং "বাদদা হু"-এই দুই চলচ্চিত্র প্রকল্পে অভিনয় করেছিলেন এবং দুটিই অত্যন্ত সফল হয়েছিল। পদ্মপ্রিয়া ডঃ বিষ্ণুবর্ধনের সাথে চার থেকে পাঁচটি সিনেমায় অভিনয় করেছিলেন। কন্নড় চলচ্চিত্রে তার অন্যান্য সহ-অভিনেতা ছিলেন শ্রীনাথ, অশোক এবং লোকেশ।
১৯৭৪ থেকে ১৯৮১ সালের মধ্যে তিনি তামিল চলচ্চিত্রে একজন জনপ্রিয় অভিনেত্রী ছিলেন। তার উল্লেখযোগ্য তামিল চলচ্চিত্রগুলি হল ভাজথুঙ্গাল, "ভাইরা নেঞ্জাম, মোহনা পুন্নাগাই, ভাজন্থু কাতুগিরেন, কুপপাথু রাজা, আয়িরাম জেনমঙ্গল, এবং মধুরাইয়াই মিত্তা সুন্দরপান্ডিয়া"। তিনি "ভাইরা নেঞ্জাম" এবং "মোহনা পুন্নাগাইতে" চলচ্চিত্রে অভিনেতা শিবাজি গণেসানের সাথে অভিনয় করেছিলেন।
পদ্মপ্রিয়া "মধুরাইয়াই মিত্তা সুন্দরপান্ডিয়ান" চলচ্চিত্রে এম জি রামচন্দ্রনের সাথে জুটি বেঁধেছিলেন এবং এক রাজকন্যার ভূমিকায় অভিনয় করেছিলেন। তিনি প্রায় ৮০টি সিনেমায় অভিনয় করেছেন, যার বেশিরভাগই দক্ষিণ ভারতীয় ভাষায়।
পদ্মপ্রিয়া তামিল, তেলেগু, মালয়ালম, কন্নড় -এই চারটি দক্ষিণ ভারতীয় আঞ্চলিক ভাষাতেই সাবলীল ছিলেন। তামিল ভাষায় তার শেষ ছবি ছিল "থোটা চিনুঙ্গি", যেখানে তিনি একজন মায়ের ভূমিকায় অভিনয় করেছিলেন।
পদ্মপ্রিয়াকে দক্ষিণ ভারতীয় চলচ্চিত্র জগতের হেমা মালিনী হিসেবে গণ্য করা হত। পদ্মপ্রিয়ার জন্ম কর্ণাটকে । ১৯৮৩ সালে, তিনি শ্রীনিবাসনকে বিয়ে করেন এবং এই দম্পতির একটি কন্যা সন্তান রয়েছে যার নাম বসুমতী। বিয়ের মাত্র এক বছর পর এই দম্পতি বিবাহবিচ্ছেদের আবেদন করেন, যা দীর্ঘ সময় ধরে চলে। বিবাহবিচ্ছেদের আবেদন করার পর, পদ্মপ্রিয়া তার বাবা-মায়ের সাথে ১৩ বছর টি. নগরে বসবাস করেছিলেন।
পদ্মপ্রিয়া ১৯৯৭ সালের ১৬ নভেম্বর হৃদরোগ এবং কিডনির অসুস্থতার কারণে মারা যান। তার মৃত্যুর পর তার মেয়ে বসুমতী চলচ্চিত্র জগতে প্রবেশের চেষ্টা করেছিলেন কিন্তু অভিনেত্রী হিসাবে তিনি ব্যর্থ হন। এখন তিনি যুক্তরাজ্যে স্থায়ীভাবে বাস করছেন।
রানি পদ্মিনী(অভিনেত্রী)

রানী পদ্মিনী (১৯৬২ - ১৫ অক্টোবর ১৯৮৬) ছিলেন ১৯৮০-এর দশকের একজন অভিনেত্রী। ইনি মূলত মালায়ালাম, তামিল, কন্নড়, তেলুগু এবং কয়েকটি হিন্দি চলচ্চিত্রে অভিনয় করেছিলেন। তিনি "সংঘর্ষম" চলচ্চিত্রের মাধ্যমে চলচ্চিত্র জগতে প্রবেশ করেন। পদ্মিনী "পরাঙ্কিমালা", "শারম", "বন্ধম" এবং "কিলিকোঞ্চল" -এর মতো জনপ্রিয় আঞ্চলিক চলচ্চিত্রে উল্লেখযোগ্য ভূমিকা পালন করেছেন।
১৯৮৬ সালের ১৫ অক্টোবর পদ্মিনীর বাড়িতে তার তিনজন কর্মচারী তাকে এবং তার মাকে হত্যা করে।
পদ্মনী মাদ্রাজের আন্না নগরে চৌধুরী এবং ইন্দিরাকুমারীর ঘরে জন্মগ্রহণ করেন। তিনি ছিলেন তাদের একমাত্র সন্তান।
১৯৮৬ সালের ১৫ অক্টোবর সকালে, রানী পদ্মিনীর গাড়িচালক জেবরাজ, প্রহরী লক্ষ্মী নরসিংহ ওরফে কুট্টি এবং রাঁধুনি গণেশান তার মা ইন্দিরাকুমারীর উপর আক্রমণ করে তাকে হত্যা করে। মায়ের চিৎকার শুনে রানী পদ্মিনী খোঁজ করতে এলে তাকেও হত্যা করা হয়। তিনজন অপরাধীকে গ্রেপ্তার করা হয়েছিল এবং যাবজ্জীবন কারাদণ্ড দেওয়া হয়েছিল। রাণী পদ্মিনীর হত্যাকাণ্ড তামিলনাড়ু এবং কেরালা জুড়ে আলোড়ন সৃষ্টি করে এবং অভিযোগ করা হয় যে রাণী পদ্মিনীর ঘনিষ্ঠ যোগাযোগকারী একজন উচ্চপদস্থ ব্যক্তিকে রক্ষা করার জন্য এই তিনজনকে গ্রেপ্তার করা হয়েছিল।
পূর্ব তিমুর জাতীয় অলিম্পিক কমিটি

পূর্ব তিমুর জাতীয় অলিম্পিক কমিটি (; এছাড়াও সংক্ষেপে আইওসি কোড টিএলএস দ্বারা পরিচিত) হলো পূর্ব তিমুরের জাতীয় অলিম্পিক কমিটি। এই সংস্থাটির ২০০৩ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর পূর্ব তিমুরের লিসবোয়ায় অবস্থিত।
বর্তমানে পূর্ব তিমুর জাতীয় অলিম্পিক কমিটির সভাপতির দায়িত্ব পালন করছেন ফ্রান্সিস্কো কালবুয়াদি লায়, যিনি ২০১৩ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন লাউরেন্তিনো গুতেরেস।
২০০৩ সালে পূর্ব তিমুরের বহু-ক্রীড়ার সর্বোচ্চ সংস্থা হিসেবে পূর্ব তিমুর জাতীয় অলিম্পিক কমিটি প্রতিষ্ঠিত হয়েছে। জোয়াও ভিয়েগাস কারাস্কালাও এই সংস্থার প্রথম সভাপতির দায়িত্ব পালন করেছেন, যিনি ২০০৩ হতে ২০১০ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় এক বছর পর পূর্ব তিমুর ২০০৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ২০১৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
কিসাঈ মারভিজি

কিসাই মারভাজি (‎; ৬ মার্চ ৯৫৩ – আনুমানিক ১০০১ খ্রিস্টাব্দ) ছিলেন ১০ম শতাব্দীর একজন প্রখ্যাত পারস্যের কবি।
তার সম্পূর্ণ নাম ছিল আবুল-হাসান মজদ আল-দীন আলি ইবন মুহাম্মদ কিসাই মারভাজি। ৬ মার্চ ৯৫৩ খ্রিস্টাব্দে মারভ শহরে জন্মগ্রহণ করেন তিনি। তার কবিতায় ধর্মীয় ও নৈতিক বিষয়বস্তু প্রাধান্য পেয়েছে, যা তাকে সমকালীন কবিদের মধ্যে স্বতন্ত্র করেছে।
কিসাই মারভাজি ৯৫৩ খ্রিস্টাব্দে মারভ শহরে জন্মগ্রহণ করেন। তার জন্মের সুনির্দিষ্ট তারিখ তিনি নিজেই একটি কবিতায় উল্লেখ করেছেন: "তিনশত একচল্লিশে পৌঁছল বছরের পালা / বুধবার, শাওয়ালের শেষের তিন দিন আগে"। তার কবিতায় তিনি বিভিন্ন শাসকের প্রশংসা করেছেন, যার মধ্যে সামানীয় আমির নূহ ইবন মানসুর এবং গজনভীয় সুলতান মাহমুদ উল্লেখযোগ্য।
কিসাই মারভাজির একটি দিওয়ান (কবিতার সংকলন) ১২শ শতাব্দী পর্যন্ত বিদ্যমান ছিল এবং উচ্চ মর্যাদায় গণ্য হতো, তবে পরে তা বিস্মৃত হয়। বর্তমানে তার কয়েকটি সম্পূর্ণ কবিতা এবং কিছু অংশ পাওয়া যায়, যা মূলত ভাষাবিদ এবং সংকলকদের সংরক্ষণের ফলে টিকে আছে।
কিসাই মারভাজির কবিতায় ধর্মীয় ও নৈতিক বিষয়বস্তু প্রাধান্য পেয়েছে। তিনি ইসলামের মূল্যবোধ, নৈতিকতা এবং সামাজিক ন্যায়বিচার নিয়ে কবিতা লিখেছেন। তার রচনায় পারস্যের ঐতিহ্যবাহী কাব্যশৈলীর সাথে ইসলামী ভাবধারা মিশ্রিত হয়েছে, যা তাকে সমকালীন কবিদের মধ্যে স্বতন্ত্র করেছে।
কিসাই মারভাজির সাহিত্যকর্ম পরবর্তী পারস্য কবিদের উপর প্রভাব ফেলেছে। তার ধর্মীয় ও নৈতিক বিষয়বস্তুসমৃদ্ধ কবিতা পারস্য সাহিত্যে নতুন ধারা সৃষ্টি করেছে। যদিও তার অনেক রচনা হারিয়ে গেছে, তবে বিদ্যমান কবিতাগুলো পারস্য সাহিত্য গবেষকদের জন্য গুরুত্বপূর্ণ সম্পদ হিসেবে বিবেচিত হয়।
পরিপূর্ণতা (পরিসংখ্যান)

পরিসংখ্যানে পরিপূর্ণতা () হলো পরিসংখ্যাতের একটি বৈশিষ্ট্য যা থেকে বুঝা যায় ওই পরিসংখ্যাতের জন্য যদি কোনো পক্ষপাতহীন অনুমানকারী থাকে, তাহলে নিশ্চিতভাবে শুধু একটইি থাকবে, একটির বেশি থাকবে না। এরিখ লিয়ো লেমান এবং হেনরি শেফে সর্বপ্রথম (১৯৪৭) পরিসংখ্যানে 'পরিপূর্ণতা' ধারণাটির অবতারণা করেন।
ধরি formula_1 একটি পরিসংখ্যাত এবং এর যেকোনো ফাংশন formula_2।
যদি প্যারামিটারের সব মানের জন্য কেবলমাত্র formula_3 হলেই formula_4 হওয়া সম্ভব হয় — তাহলে formula_1 পরিপূর্ণ হবে।
অন্য কথায়, কোনো পরিসংখ্যাত formula_1 তার যেকোনো ফাংশন formula_2-এর জন্য পরিপূর্ণ হবে যদি প্যারামিটারের সব মানের জন্য,
ধরি formula_9 একটি র‍্যান্ডম নমুনা যেখানে প্রতিটি formula_10 নেওয়া হয়েছে formula_11 ডিস্ট্রিবিউশন থেকে। আবার ধরি formula_12 একটি পরিসংখ্যাত। তাহলে formula_1-এর ডিস্ট্রিবিউশন হবে formula_14। আরও ধরি, প্যারামিটার স্পেস formula_15। তাহলে,
formula_16
যেহেতু আমাদের প্যারামিটার স্পেসে formula_17 আর formula_18 নেই, তাই formula_19 এবং formula_20 এই দুইয়ের একটির মানও formula_17 হওয়া সম্ভব না। অতএব, formula_22 হবে যদি ও কেবল যদি, formula_23 হয়।
খেয়াল করুন, formula_24 অংশটির রেঞ্জ হলো ধনাত্মক বাস্তব সংখ্যার সেট (অর্থাৎ শূন্যের চেয়ে বড়ো)। তাই formula_25-এর সব মানের জন্য শুধু formula_3 হলেই formula_22 হয়ে যায়।
অতএব, formula_15 প্যারামিটার স্পেসের জন্য formula_1 একটি পরিপূর্ণ পরিসংখ্যাত।
লেমান–শেফে উপপাদ্যে সেরা পক্ষপাতহীন অনুমানকারীর (MVUE) অনন্যতা নির্ণয় করতে পরিপূর্ণতার ধারণাটি কাজে লাগে। এই উপপাদ্য অনুযায়ী, কোনো পক্ষপাতহীন অনুমানকারী শুধুমাত্র একটি পরিপূর্ণ ও যথেষ্ট পরিসংখ্যাতের মাধ্যমে ডেটার ওপর নির্ভর করলে সেটি ওই অজানা পরিমাণের জন্য "একমাত্র" সেরা পক্ষপাতহীন অনুমানকারী হবে।